Agamemnon

In mythologia Graeca, AgamemnonĂgămemnon, ŏnis, m. Aliquando nominativus Agamemno quoque reperitur. (Ἀγαμέμνων), filius AtreiAliter filius Philisthenis, ut Hesiodus in Theogonia ait. ex Aërope, frater Menelai, fuit Mycenarum aut Argorum rex, qui omnium Graecorum consensu imperator delectus, ad expeditionem Troianam profectus est, ubi plurimos labores, et maximas principum simultates pertulit. Ex Clytaemnestra uxore unum filium, Orestem, et tres filias, Chrysothemin, Laodicen (sic apud Homerum, sed postea Electram appellatam), ac Iphianassa (postea Iphigeniam) genuit.

Cassandra Priami filia ei in sortem cessit, quae etiam mortem ei praedixit; sed ille verbis eius minime fidem habens, ad uxorem Clytaemnestram, cui domi cum quibusdam liberis relictae imperii curam crediderat, reversus, ab Aegistho Thyestis filio, qui omnia prius tacite occupaverat, immo et uxorem stupraverat, simulatâ amicitiâ, et Clytaemnestrae consensu, in litore, seu ut aliis placet, in convivio, quod ingens ei uxor paraverat, vel in balineoAeschylus, Agamemnon 1109 ss. in primis 1540. interfectus est, postquam annos 18 regnavit. Quod facinus Orestes Agamemnonis et Clytaemnestrae filius aegre ferens, Aegisthum et matrem in vindictam patris occidit, ac patri in regno successit.

Notae

 Bibliographia 
 Fontes Graeci 
 Homerus, Ilias 
 Homerus, Odyssea
 Euripides, Electra
 Sophocles, Electra
 Aeschylus, Agamemnon et Choephoroe
 Isocratesː  Panathenaicus 75-85
 Pseudo-Apollodorus, Bibliotheca
 Thucydides, De Bello Peloponnesiaco I.9

 Fontes Romani 
 Seneca, Agamemnon

Fontes recentiores
Baldarelli, Beatrice. 2008. Agamemnon und Klytaimnestra. In Mythenrezeption: Die antike Mythologie in Literatur, Musik und Kunst von den Anfängen bis zur Gegenwart, ed. Maria Moog-Grünewald, 27–32. Der Neue Pauly, Supplemente, 5. Stuttgartiae et Vimariae: Metzler. ISBN 9783476020321.
Furtwängler, Adolf. 1886. Agamemnon. In Ausführliches Lexikon der griechischen und römischen Mythologie, ed. Wilhelm Heinrich Roscher. Vol. 1(1):90–97. Lipsiae.
Wernicke, Konrad. 1893. Agamemnon. In Paulys Realencyclopädie der classischen Altertumswissenschaft. Vol. 1(1):721–729. Stuttgartiae.

Chryses
Tapetum purpureum
911 Agamemnon

 Nexus externi 
 De Agamemnone in Harper's Dictionary of Classical Antiquities (1898) 

Categoria:Heroes Belli Troiani
Categoria:Personae Iliadis
Categoria:Reges ficti